Dünaamilise hankesüsteemi menetlustingimused ja kategooriad

1. **Üldine teave**
   1. Riigi Kaitseinvesteeringute Keskus (edaspidi: hankija) loob elektroonilises riigihangete registris (edaspidi: RHR) dünaamilise hankesüsteemi (edaspidi: DHS) „Transpordivahendite, relvastuse ja tehnika elutsükliks vajalike katete ostmine, valmistamine, remontimine ja hooldamine“ (viitenumber 260548).
   2. DHS on elektrooniline hankelepingute sõlmimise menetlus, millega selle kehtivusajal ettevõtjad võivad jooksvalt liituda ning hankija võib liitunud taotlejatega sõlmida hankelepinguid riigihangete seaduse (edaspidi: RHS) § 35 sätestatud korras.
   3. Kõik hankimisega seotud toimingud viiakse läbi RHR-is, sh kogu teabevahetus.
   4. DHS-i alusel kavandatavate hankelepingute eeldatav kogus kõikide kategooriate peale kokku on **200 tk**. Hankelepingute kogus on piiratud DHS-i eeldatava maksumuse mahu täitumisega. NB! RHR-is on kategooria nimetatud kui „osa“.
   5. Hankijal on õigus dünaamilise hankesüsteemi kehtivusaega muuta, esitades selleks registrile hanketeate.
   6. Dünaamilise hankesüsteemi alusel hangitakse kaupa ja teenust nii kohustusliku kui vabatahtliku keskse hankimise kaudu (täpsustatakse igakordselt seotud hankes).
2. **Dünaamilise hankesüsteemiga liitumine**
   1. Igal ettevõtjal on võimalus DHS-i kehtivusajal esitada taotlusi süsteemiga liitumiseks. Liitumine DHS-iga on tasuta.
   2. DHS-iga liitumise taotlused, mis esitatakse 30 päeva jooksul hanketeate avaldamisest arvates, vaatab hankija läbi hiljemalt 30 päeva jooksul. Hilisemad DHS-iga liitumise taotlused vaatab hankija läbi 10 tööpäeva jooksul nende kättesaamisest arvates. Tähtaega võib põhjendatud erijuhtudel pikendada 15 tööpäevani, seda eelkõige tulenevalt vajadusest läbi vaadata täiendavaid dokumente või muul viisil kontrollida, kas kvalifitseerimise tingimused on täidetud.
   3. Taotleja peab esitama hankepassi.
   4. Ühistaotluse korral peavad ühistaotlejad esitama hankemenetluses osalemise ning hankelepingute sõlmimise ja täitmisega seonduvate toimingute tegemiseks enda seast volitatud esindaja. Volikiri tuleb esitada koos taotlusega ning laadida üles RHR-is vabalt üleslaetavate dokumentide all. Ühistaotluse esitamisel esitatakse hankepassid kõigi ühistaotlejate kohta.
   5. DHS-iga liitumiseks taotluse esitanud kõrvaldamise alusteta ja kvalifitseerimistingimustele (kui on esitatud) vastavad taotlejad liidetakse hankesüsteemiga, tuleb liitumistaotlus esitada iga kategooria kohta esitades ühe taotluse ja kaasates sinna kõik soovitud hanke kategooriad
3. **Kõrvaldamise alused ja kvalifitseerimistingimused** 
   1. Taotleja esitab kõrvaldamise aluste puudumise kohta hankepassi koos tõenditega.
   2. Kui hankija on seadnud kvalifitseerimistingimused, siis taotleja kvalifikatsioon peab vastama DHS-i konkreetse kategooria kvalifitseerimistingimustes sätestatud tingimustele (kui on jaotatud kategooriateks).
   3. Hankija võib DHS-i kehtivusajal nõuda sellega liitunud taotlejatelt kvalifitseerimistingimuste täitmise ja kõrvaldamise aluste puudumise ajakohastatud kinnituse esitamist 5 tööpäeva jooksul hankija nõude esitamisest arvates, mille taotleja on kohustatud esitama.
4. **Heastamine (RHS § 97)**
   1. Taotleja, kellel esineb vähemalt üks RHS § 95 lõike 1 punktides 1–3 ja 5 ning lõike 4 punktides 2–11 nimetatud alustest, võib esitada tõendid selle kohta, et ta on võtnud meetmeid oma usaldusväärsuse taastamiseks.
   2. Hankija hindab esitatud tõendeid ja kui ta leiab, et nimetatud tõendid on piisavad taotleja usaldusväärsuse tõendamiseks, ei kõrvalda hankija taotlejat sellekohase põhjendatud kirjaliku otsusega menetlusest, vaatamata kõrvaldamise aluse olemasolule.
5. **Osalemine seotud hangetes ja hankelepingute sõlmimine**
   1. Vastavas kategoorias liidetud taotlejatele teeb hankija pakkumuse esitamise ettepanekuid. Pakkumusi saavad esitada kõik DHS-iga konkreetses kategoorias pakkumuse esitamise ettepaneku esitamise hetkeks liidetud taotlejad.
   2. **Seotud hanke täpsem kirjeldus, nõuded ja konkreetsed hankelepingu tingimused kajastatakse igakordselt pakkumuse esitamise ettepanekus. DHS-i alusdokumentides avaldatud hankelepingu üldtingimused kehtivad igas seotud hankes, kui seotud hankes (nt hankelepingus) ei ole sätestatud teisiti.**
   3. **Pakkuja esitab oma pakkumuse, mis peab olema vastavuses pakkumuse esitamise ettepanekus toodud tingimustega.**
   4. **Hankijal on õigus igal ajal enne hankelepingu sõlmimist tagasi lükata kõik pakkumused, kui hankijale on teatavaks saanud uued asjaolud, mis välistavad või muudavad hankijale ebaotstarbekaks seotud hanke jätkamise esitatud tingimustel (sh olukord, kus pakkumuse esitab ainult üks pakkuja ja ei teki piisavat konkurentsi, muudatused RHS-is või teistes õigusaktides) või hankelepingu sõlmimine etteantud tingimustel ei vastaks enam hankija vajadustele või** ootustele.
   5. Pakkuja kannab kõik oma pakkumuse ettevalmistamise ja esitamisega seotud kulud ning hankija ei ole mingil juhul vastutav nende kulude eest, hoolimata seotud hanke tulemusest.
   6. Riigihankemenetluse läbiviimise keel on eesti keel. Vajadusel võib hankija lisada seotud hangetesse dokumentide ingliskeelseid tõlkeid. Kui taotleja/pakkuja soovib saada riigihanke alusdokumente mõnes muus võõrkeeles, korraldab ta tõlke ise omal kulul. Tõlke erinevuse korral lähtutakse eestikeelsest versioonist.
   7. Pakkumuste esitamise tähtaeg määratakse pakkumuse esitamise ettepanekus (RHR-is). Pakkumused peavad olema esitatud hiljemalt pakkumuse esitamise ettepanekus märgitud kuupäeval ja kellaajal. Pakkumusi nimetatud tähtajast hiljem võimalik esitada ei ole.
   8. Pakkumus peab sisaldama kõiki kulusid, mis on nimetatud pakkumuse esitamise ettepanekus.
   9. Hankija sõlmib hankelepingu pakkujaga, kes on esitanud seotud hankes riigihanke alus-dokumentidele vastava ja pakkumuste hindamiskriteeriumite alusel parima pakkumuse (kes sai pakkumuste hindamisel enim väärtuspunkte) ning kellel puuduvad kõrvaldamise alused.
   10. Seotud hangetes, mille maksumus jääb alla 50 000 euro ilma käibemaksuta ja mille täitmine toimub ühekordse ostuna, võidakse kasutada ostu vormistamiseks kirjalikku taasesitamist võimaldavas vormis e-posti teel edastatud ostutellimust, mis on võrdsustatud hankelepinguga. Ostu vormistamise valiku alus otsustatakse hankeeseme keerukusest sõltuvalt.
   11. Hankija võib sõlmida ka kestvuslepinguid s.t lepinguid, mis ei ole mõeldud ühekordseks ostuks. Sellisel juhul lisatakse seotud hanke alusdokumentidele hankelepingu projekt.
   12. Kui edukas pakkuja ei asu täitma hankelepingut (k.a ostutellimust), hindab hankija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest hindamiskriteeriumite alusel parim. Lepingu sõlmimisest või täitma hakkamisest keeldunud pakkuja on kohustatud hankija nõudmisel hüvitama tema pakkumuse ja hankelepingu sõlminud järgneva eduka pakkuja pakkumuse hinnavahe. Samasugused tingimused kehtivad ka juhul, kui edukas pakkuja võtab pakkumuse tagasi enne hankelepingu jõustumist.
   13. Hankija kasutab eduka pakkumuse väljaselgitamiseks liisuheitmist, kui seotud hankes on esitatud võrdsed pakkumused. Liisuheitmise kord tehakse pakkujatele teatavaks enne liisuheitmist.
6. **Hankeeseme lühikirjeldus ja kategooriad**
   1. Hankeesemeks on transpordivahendite, relvastuse ja tehnika elutsükliks vajalike katete ostmine, valmistamine, remontimine ja hooldamine.
   2. Hankeeseme ostmiseks korraldatakse seotud hankeid vajaduse põhiselt ja iga konkreetse seotud hanke tingimused tuuakse välja seotud hanke alusdokumentides.
   3. Täpne hankeeseme tehniline kirjeldus lisatakse iga seotud hanke juurde.
   4. Käesolev DHS on jaotatud **seitsmeks kategooriaks** ja jaguneb järgmiselt:
      1. **KATEGOORIA 1** – transpordivahendite istmete ja istmekatete ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Transpordivahendite istmekatete ostmine, valmistamine, remont ja hooldus, sh pehmenduse vahetus, uue tekstiili valmistamine, tekstiili parandamine, alusraami parandus
  + Transpordivahendite uute istmete ostmine, valmistamine, remont ja hooldus
  + Hoolduse jaoks vajalike istmekatete ostmine, valmistamine, remont ja hooldus
  + Erinevate katete ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 2** – transpordivahendite pimendus- ja maskeerimiskatete ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Uute pimenduskatete ostmine, valmistamine, remont ja hooldus, sh väljatöötamine ja olemasolevate lõigete pealt valmistamine
  + Sõiduki pimenduskatete ostmine, valmistamine, remont ja hooldus, sh uue tekstiili valmistamine, tekstiili parandamine
  + Erinevate katete ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 3** – transpordivahendite (k.a haagiste) tentide ja katete ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Sõiduki tendi ostmine, valmistamine, remont ja hooldus, sh uue tekstiili valmistamine, tekstiili parandamine, alusraami parandus
  + Uute ja/või kasutatud tentide ostmine, valmistamine, remont ja hooldus
  + Tendi sees oleva klaasi vahetus, ostmine, valmistamine, remont ja hooldus
  + Erinevate katete ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 4** – agregaatide katete ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Vintside, generaatorite, tulekustutuspumba katete ostmine, valmistamine, remont ja hooldus
  + Olemasolevate vintside, generaatorite, tulekustutuspumpade katete ostmine, valmistamine, remont ja hooldus
  + Erinevate katete ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 5** – relvade katete ja kottide ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Relvade rauasuudmekatete ostmine, valmistamine, remont ja hooldus
  + Käsitulirelvade katete ostmine, valmistamine, remont ja hooldus
  + Relvakottide ostmine ja ostmine, valmistamine, remont ja hooldus
  + Erinevate katete ja kottide ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 6** – muude komplektide kottide ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Tööriistakottide ostmine, valmistamine, remont ja hooldus
  + Auto pirni komplektide kottide ostmine, valmistamine, remont ja hooldus
  + Sõiduki dokumendi kottide ostmine, valmistamine, remont ja hooldus
  + Varustusetaskute (sõidukitesse) ostmine, valmistamine, remont ja hooldus
  + Lumeketi kottide ostmine, valmistamine, remont ja hooldus
  + Erinevate varustuse kottide ostmine, valmistamine, remont ja hooldus
  + Erinevate katete ja kottide ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

* + 1. **KATEGOORIA 7** – sidevahendite katete ja kottide ostmine, valmistamine, remont ja hooldus.

Hanke esemeks võivad selles kategoorias olla muu hulgas alljärgnevad kaubad ja tootegrupid/ lahendused:

* + Sidemasti katete ostmine, valmistamine, remont ja hooldus
  + Radari katete ostmine, valmistamine, remont ja hooldus
  + Erinevate katete ja kottide ostmine, valmistamine, remont ja hooldus

Täpne kaup ja/või teenus, kogus ja spetsiifika täpsustatakse seotud hangetes.

1. **Hindamiskriteeriumid ja hinnatavad näitajad**

Hankija kasutab seotud hankes majanduslikult soodsaima pakkumuse väljaselgitamiseks järgmisi pakkumuste hindamiskriteeriume:

**KATEGOORIAD 1**–**7**

Seotud hankes määratakse ära, kas hinnatakse kogumaksumust, ühiku hinda VÕI kogumaksumust / ühiku hinda koos tarneajaga või teenuse osutamise ajaga.

**Kestvuslepingu sõlmimiseks** kasutab hankija järgmisi hindamiskriteeriume:

* Pakkumuse kogumaksumus: 100%

**Ühekordsete ostude tegemiseks** kasutab hankija järgmisi hindamiskriteeriume:

**Variant 1:**

* Pakkumuse maksumus: 70%
* Tarneaeg / teenuse osutamise aeg: 30%

Ostja kasutab varianti 1 juhul, kui tegemist on ostjale ettenägematu olukorraga või kui tellimuse esitamise ja täitmise ajaline vahemik on lühike tulenevalt teenistuslikust vajadusest. Ostja põhjendab ettenägematut ja teenistuslikust vajadusest tingitud olukorda pakkumise esitamise ettepanekus.

**Variant 2:**

* Pakkumuse kogumaksumus: 100%

1. **Täpsustavad selgitused**
   1. Juhul, kui taotleja tahab välja astuda DHS-ist, peab taotleja esitama vastava taotluse RHR-is.
   2. Taotleja, kes astus välja DHS-ist, võib selle kehtivusajal uuesti esitada taotluse selle DHS-iga liitumiseks.